kardosdrur/scandi-wiki huggingface dataset:
Cristofano Allori

Cristofano Allori (født 17. oktober 1577, død 1. april 1621) var en italiensk maler (1577-1621) og søn af Alessandro Allori.

Allori uddannede sig under Gregorio Pagani til en betydelig kunstner, hvis værker bærer et personligt præg og udmærker sig ved kraftig, varm kolorit. Hans mest bekendte arbejde er det smukke: Judith med Holofernes’ Hoved, i Pitti-Galleriet i Firenze; gentagelser af samme billede findes bl.a. i Wien og Uffizi. Han var også en dygtig landskabsmaler og -tegner og udførte mange gode portrætter (Selvportræt i Uffizi, en suite miniaturagtig, på kobber malede portrætter af florentinske personligheder etc.).

Eksterne henvisninger 

Malere fra Italien
Elizabeth May

Elizabeth May kan henvise til flere personer:

 Liz May – luxembourgsk atlet
 Elizabeth May (politiker) – canadisk politiker
Hans Puggaard

Hans Puggaard er navnet på flere personer:

 Hans Puggaard (handelsmand) (1788-1866) – dansk handelsmand
 Hans Puggaard (skolemand) (1914-1986) – dansk teolog og skolemand, rektor
Seilbahn Rüdesheim

Seilbahn Rüdesheim er en svævebane ved Rüdesheim am Rhein i Hessen, Tyskland. Svævebanen forbinder Rüdesheim med det store monument Niederwalddenkmal, som ligger højt over Rüdesheim.

Historie 
Svævbanen blev anlagt for at erstatte en tandhjulsbane, som oprindeligt var bygget for at transportere det store antal udflugtgæster op til Niederwalddenkmal, når de med turistbåd på Rhinen gik i land i Rüdesheim. Tandhjulsbanen var anlagt umiddelbart efter indvielsen af monumentet i 1883, og efter at have overlevet to verdenskrige var det på tide med en erstatning.

Så i 1954 blev den nye svævebane på strækningen indviet. Den var anlagt således, at den fulgte en nogenlunde ret linje op over de frodige vinmarker, hvorimod tandhjulsbanen havde slået et stort sving udenom markerne. Fra svævebanen er der en flot panoramaudsigt over byen, over vinmarkerne og over Rhinen.

I filmens verden 
I den første af Elvis Presleys film efter hans soldatertid i Vesttyskland, G.I.Blues fra 1960, synger han sangen "Pocketful Of Rainbows" under en tur i gondol nr. 76 i Seilbahn Rüdesheim.

Svævebanens stationer

Dalstationen 
Den nederste station (dalstationen) er beliggende ved Hotel Felsenkeller på Oberstraße 37 i Rüdesheim am Rhein. Der er billetsalg ved stationen, hvor der ligeledes findes toiletfaciliteter.

Topstationen 
Den øverste af svævebanestationerne (topstationen) ligger ved Café Rheinblick, øst for og ganske nær ved Niederwalddenkmal. Her er der endvidere fine parkeringsmuligheder hvis man ankommer i bil. På monumentets vestside er en kort spadseretur til et lille jagtslot, hvorfra der går en skilift til den lille by Assmannshausen.

Specifikationer 
Svævebanen er konstrueret således, at kabinerne sidder fast på kablet (stålwiren) som er ført i en sløjfe på hver side af masterne.
 Banens længde: 1.400 meter
 Driftmiddel: Elektromotor (200 kW)
 Niveauforskel fra dal- til topstation: 203 meter
 Transporttid: 10 minutter
 Kapacitet: 720 personer i timen hver vej
 Antal kabiner (gondoler): 85
 Gondoltype: 2 personers delvist lukkede
 Sæson: Dagligt fra påske til udgangen af oktober
 Operatør: Rüdesheimer Seilbahngesellschaft

Referencer

Links 
 Svævebanens hjemmeside
 Svævebanen på Lift-World

Gondolbaner
Hessen
Bygninger, konstruktioner og anlæg i Tyskland
Carl Vilhelm Lange

Carl Vilhelm Lange er navnet på flere personer:

 Carl Vilhelm Lange (overauditør) (1801-1869) – overauditør og overintendant for Den kgl. Civilliste, medlem af Folketinget
 Carl Vilhelm Lange (generaldirektør) (1836-1888) – generaldirektør for Skattevæsenet, nationalbankdirektør, søn af ovennævnte
Houlkærskolen

Houlkærskolen er en folkeskole beliggende på Skaldehøjvej 14, i bydelen Houlkær, i Viborg. I 2021/22 var der 720 elever og i alt 60 lærerstillinger, 15 pædagoger og 30 klasser på skolen. Skolen blev indviet i 1978.

Historie 
Ved kommunalreformen i 1970 blev områderne øst for Viborgsøerne en del af den nye Viborg storkommune. Øst for Nørresø opstod den nye bydel Houlkær, hvor blandt andet Boligselskabet Viborg opførte boligkomplekset Asmildparken, nu omdøbt til Houlkærvænget. Komplekset består af mere end 500 lejligheder.

Overlund Skole var den eneste folkeskole øst for søerne, og dens elevtal steg fra 478 elever i 1970 til 954 elever i 1977, og behovet for en ny skole opstod. Politikerne var aldrig i tvivl om at den nye skole skulle placeres i Houlkær, og et område på Skaldehøjvej, umiddelbar øst for Viborg Gymnasium og HF, blev fundet egnet. 

I 1978 blev den nye skole indviet, og i alt 130 elever fordelt på 8 klasser fra børnehaveklasse til 3. klasse havde til huse i skolens første afsnit kaldet "Myretuen". Skolen blev løbene udbygget som en klyngeskole, hvor de forskellige afsnit blev bygget rundt om et stort fællesareal i midten. Efter Myretuen blev Kærnehuset, Klatten, Gøgereden, Kridthuset og slutteligt Slusen opført. Da skolen var fuldt udbygget i 1988, var der 549 elever fra børnehaveklassen til 10. klasse.

Fra den 1. august 2008 blev alle Viborg Kommunes 10. klasser placeret på Viborg Ungdomsskole.

Litteratur 
 Viborgs historie 3, 1940-1997. Udgivet 1997.
 78-98. 20 års jubilæum Houlkærskolen. Udgivet af skolen 1998.
 Årsberetninger om Viborg kommunale skolevæsen, 1970-1985.

Referencer

Eksterne henvisninger 
 Houlkærskolens officielle hjemmeside
 Houlkær skoles historie  på www.viborghistorie.dk

Uddannelsesinstitutioner i Viborg
Folkeskoler i Viborg Kommune
Etableret i 1978
Elizabeth May (politiker)

Elizabeth May (født 9. juni 1954) er en canadisk politiker; hun er formand for Green Party of Canada og blev ved parlamentsvalget den 2. maj 2011 valgt i valgkredsen Saanich—Gulf Islands i British Columbia. Hun er det første parlamentsmedlem, der er valgt for Canadas grønne parti – i 2008 skiftede Blair Wilson til de grønne, men ved valget samme år mistede han sin parlamentsplads.

Eksterne henvisninger 

Politikere fra Canada
Alan Cumming

Alan Cumming (født 27. januar 1965 i Skotland) er en skotsk scene-, tv- og filmskuespiller, sanger, komiker, instruktør, producer og forfatter, der har både har haft teater- og filmroller. Hans roller har blandt andet været Emcee i Cabaret, Boris Grishenko i GoldenEye, Kurt Wagner/Nightcrawler i X-Men 2, Mr. Elton i Emma, og Fegan Floop i Spy Kids-trilogien.

Han har sit eget parfumemærke Cumming: The Fragrance.

Filmografi

Som skuespiller 
 Burlesque (2010) – Alexis 
 Riverworld (2010) – Judas Caretaker 
 Jackboots on Whitehall (2010) (stemme) – Hitler 
 The Tempest (2010) – Sebastian 
 Dare (2009) – Grant Matson 
 It's Complicated (2009) – 
 Boogie Woogie (2009) – Dewey 
 Suffering Man's Charity (2007) – John Vandermark 
 Gray Matters (2007) – Gordy 
 Full Grown Men (2006) – The Hitchhiker 
 Sweet Land (2005) – Young Frandsen 
 Neverwas (2005) – Jake 
 Ripley Under Ground (2005) – Jeff Constant 
 Reefer Madness (2005) – Lecturer / Goat-Man / FDR 
 Son of the Mask (2005) – Loki 
 Eighteen (2005) – Father Chris 
 Garfield (2004) (stem) – Persnikitty 
 Spy Kids 3-D: Game Over (2003) – Fegan Floop 
 X-Men 2 (2003) – Kurt Wagner / Nightcrawler 
 Nicholas Nickleby (2002) – Mr. Folair 
 Spy Kids 2: Island Of Lost Dreams (2002) – Fegan Floop 
 Spy Kids (2001) – Fegan Floop 
 Josie and the Pussycats (2001) – Wyatt Frame 
 Investigating Sex (2001) – Sevy 
 The Anniversary Party (2001) – Joe Therrian 
 Get Carter (2000) – Jeremy Kinnear 
 Company Man (2000) – Gen. Batista 
 The Flintstones i Viva Rock Vegas (2000) – Gazoo / Mick Jagged 
 Urbania (2000) – Brett 
 Annie (1999) – Daniel Francis "Rooster" Hannigan 
 Eyes Wide Shut (1999) – Hotel Desk Clerk 
 Plunkett & Macleane (1999) – Lord Rochester 
 Titus (1999) – Saturninus 
 Buddy (1997) – Dick Croner
 Spice World (1997) – Piers 
 Romy and Michele's High School Reunion (1997) – Sandy Frink 
 Emma (1996) – Mr. Elton 
 GoldenEye (1995) – Boris Grishenko 
 Circle of Friends (1995) – Sean Walsh 
 Black Beauty (1994) (stem) – Black Beauty 
 Second Best (1994) – Bernard 
 Micky Love (1993) – Greg Deane 
 Prague (1992) – Alexander Novak 
 Bernard and the Genie (1991) – Bernard Bottle

Som instruktør 
 Suffering Man's Charity (2007)
 The Anniversary Party (2000)
 Burn Your Phone (1996)
 Butter (1994)

Som co-producer 
 Suffering Man's Charity (2007) (executive producer)
 Full Grown Men (2006) (co-producer) 
 Sweet Land (2005) (producer) 
 The Anniversary Party (2000) (producer)

Som manuskriptforfatter 
 The Anniversary Party (2000)
 Butter (1994)

Eksterne henvisninger 

 

Skuespillere fra Skotland
Briter i 1900-tallet
Briter i 2000-tallet
Tveitanbakken

Tveitanbakken er et anlæg for skihop i Norge, beliggende ved Heddal i Notodden kommune (Telemark). Anlægget har en normalbakke med K-punkt 90 meter (bakkestørrelse 100 meter) og tre mindre bakker med størrelser K40, K15 og K8. Anlægget ejes af Heddal IL.

Den første bakke i området blev bygget i 1946 og taget ud af brug ca. 1953. I 1985 blev den nye bakke officielt åbnet efter at have været i brug et år. Denne bakke blev så bygget om i 1993 og 2002-2003. Norgescuppen er flere gange blevet arrangeret i Tveitanbakken, og desuden normalbakke-skihop under NM på ski i 2006. I december 2007 og februar og december 2009 blev konkurrencer under kontinentalcuppen i skihop for kvinder og FIS-cuppen for mænd arrangeret her.

Bakkerekorden på normalbakken (K90) er 103 meter og indehaves af Rune Velta (Norge) siden den 13. februar 2009 og af Jörg Ritzerfeld (Tyskland) siden den 18. desember 2009, begge under FIS-cuppen. K40- og K15-bakkerne har bakkerekorder på henholdsvis 43,5 meter (Svein Gjørand Nordbø) og 16 meter (Stig Kasin). Damernes rekord på 102,5 m indehaves af Daniela Iraschko (Østrig) siden den 14. februari 2009.

Kilder/Eksterne henvisninger
Heddal IL: Tveitanbakkene 
Skisprungschanzen-Archiv: Notodden
FIS
Idrettsanlegg.no: Tveitanbakken K90 , K40, K15 , K8

Norges geografi
Idrætsanlæg i Norge
Telemark
Tom Arnold (skuespiller)

Tom Arnold (født 6. marts 1959 i Ottumwa i Iowa) er en amerikansk skuespiller og stand-up-komiker. 

Arnold begynte som skribent for tv-serien Roseanne i 1983 og havde dette job frem til 1993. Han giftede sig med showets stjerne, Roseanne Barr i 1990 efter at hun havde skilt sig fra sin første ægtemand. Parets ægteskab tiltrak sig ofte medie og specielt tabloidens opmærksomhed på grund af deres nogen gange oprørende opførsel. I 1992 medvirkede Arnold i sin egen sitcom som blev kaldt The Jackie Thomas Show. Showet holdt 18 episoder før det blev lagt ned på grund af lave seertal. 

I 1993 købte Arnold og Barr et hus sammen i Arnolds hjemby Ottumwa i Iowa og de åbnede en diner, som hed Roseanne and Tom's Big Food Diner. Begge skuespillere optrådte i filmen The Woman Who Loved Elvis som blve filmet i Ottumwa og kom ud i 1993. Arnold og Barr skilte sig i 1994 og restauranten de havde sammen blev lukket året efter. 

I 1994 dukkede Arnold op som sidekick til Arnold Schwarzeneggers karakter i James Camerons spillefilm True Lies. Arnolds rolle som en børnemishandler i filmen Gardens of the Night havde specielt betydning for ham da han selv blev udsat for gentagene seksuelle overgrep i barndommen. Arnold bestemte sig for at påtage sig rollen for at kaste mere lys over sagen. 

Han medvirkede også i komediefilmen Soul Plane fra 2004.

Eksterne henvisninger 

 

Komikere fra USA
Skuespillere fra Iowa
Katie O'Brien

Katie O'Brien (født 2. maj 1986 i Beverley, Yorkshire) er en kvindelig tennisspiller fra England. Katie O'Brien startede sin karriere i 2002. 

1. februar 2010 opnåede Katie O'Brien sin højeste WTA single rangering på verdensranglisten som nummer 84.

Eksterne henvisninger 

Tennisspillere fra England
Edina Gallovits-Hall

Edina Gallovits-Hall (født 10. december 1984 i Timisoara) er en kvindelig tennisspiller fra Rumænien. Edina Gallovits-Hall startede sin karriere i 2000. 

28. april 2008 opnåede Edina Gallovits-Hall sin højeste WTA single rangering på verdensranglisten som nummer 54. 

Edina Gallovits giftede sig i november 2010 med sin amerikanske træner Bryce Hall og ændrede således også navn til Edina Gallovits-Hall.

Eksterne henvisninger 

Tennisspillere fra Rumænien
Personer fra Timișoara
Timea Bacsinszky

Timea Bacsinszky (født 8. juni 1989 i Lausanne af ungarske forældre) er en kvindelig tennisspiller fra Schweiz. Timea Bacsinszky startede sin karriere i 2003. 

7. juni 2010 opnåede Timea Bacsinszky sin højeste WTA single rangering på verdensranglisten som nummer 37.

Eksterne henvisninger 

 Official website 

Tennisspillere fra Schweiz
Personer fra Lausanne
Michaëlla Krajicek

Michaella Krajicek (født 9. januar 1989 i Delft) er en kvindelig tennisspiller fra Holland. Michaella Krajicek startede sin karriere i 2004. 

11. februar 2008 opnåede Michaella Krajicek sin højeste WTA single rangering på verdensranglisten som nummer 30. 

Michaella Krajicek er lillesøster til den tidligere hollandske tennisspiller Richard Krajicek

Som junior var Michaella Krajicek betragtet som meget talentfuld og hun blev kåret som Hollands mest talentfulde juniorsportsudøver i 2003. Michaella Krajicek vandt junior-US Open i 2004 og endte samme år som nummer 1 på juniorverdensranglisten.

Eksterne henvisninger 

Tennisspillere fra Holland
Personer fra Delft
Séverine Brémond

Severine Beltrame (født 14. august 1979 i Montpellier) er en kvindelig tennisspiller fra Frankrig. Severine Beltrame startede sin karriere i 1999. 

5. februar 2007 opnåede Severine Beltrame sin højeste WTA single rangering på verdensranglisten som nummer 34.

Eksterne henvisninger 

Tennisspillere fra Frankrig
Ksenija Pervak

Ksenija Pervak (  ; født 27. maj 1991 i Tjeljabinsk) er en kvindelig tennisspiller fra Rusland. Ksenija Pervak startede sin karriere i 2007. 

18. april 2011 opnåede Ksenija Pervak sin højeste WTA single rangering på verdensranglisten som nummer 83.

Eksterne henvisninger 

Tennisspillere fra Rusland
Personer fra Tjeljabinsk
Melanie South

Melanie South (født 3. maj 1986 i Kingston, Surrey) er en kvindelig tennisspiller fra England. Melanie South startede sin karriere i 2002. 

2. februar 2009 opnåede Melanie South sin højeste WTA single rangering på verdensranglisten som nummer 99.

Eksterne henvisninger 

Tennisspillere fra England
Jens Bang

Jens Bang er navnet på flere personer:

 Jens Bang (handelsmand) (ca. 1575-1644) – dansk handelsmand, bygherre for Jens Bangs Stenhus
 Jens Bang (1691-1757) – kammerråd og renteskriver
 Jens Bang (læge) (1737-1808) – dansk læge og arkitekt, viceborgmester i København, søn af den foregående
 Jens Bang (forstmand) (1786-1862) – dansk forstmand
 Jens Poul Frederik Bang (1854-1929) – dansk forstmand
Musée national de Céramique

Musée national de Céramique er et museum beliggende på Place de la Fremstilling, Sèvres, Hauts-de-Seine, en forstad til Paris. Museet blev etableret i 1824.

Historie 
Det var direktøren for porcelænsfabrikken Manufacture nationale de Sèvres, Alexandre Brongniart, der grundlagde museet med det mål at indsamle og studere fin keramik fra hele verden. I 1845 udsendte museet dets første katalog, og i 1927, blev Musée national de Céramique-Sèvres gjort uafhængig af porcelænsfabrikken.

I dag indeholder museet store samlinger af earthenware, fajance, porcelæn og keramik fra hele verden, der stammer fra de tidligste tider til i dag. Der er cirka 50.000 genstande, hvoraf omkring 5.000 var fremstillet af Sèvres.

Eksterne henvisninger 

 Musée national de Céramique-Sèvres officielle hjemmeside

national de Ceramique
Museer etableret i 1824

en:Sèvres – Cité de la céramique
Ølstafet

Ølstafet er et drukspil, der kombinerer et stafetløb med øldrikning. Spillet er i familie med det amerikanske Beer mile og det tyske Kastenlauf.

Regler
Stafetløbet udføres normalt ved at løbe, men kan også foretages i båd eller på cykel. Ordet stafet er en smule misvisende, da spillet ofte kun inkluderer en person per hold. Hver spiller på holdet skal starte bag en fastsat start- og mållinje. I en fastsat afstand fra denne placeres en øl ud fra hver person. Når startskuddet lyder, gælder det om at komme hurtigst hen til sin øl, bunde denne og derefter dreje ti gange rundt om flasken for til sidst at komme tilbage over målstregen. En ny øl stilles klar til næste person på holdet.

Varianter
I USA kendes spillet primært i en variation, der kaldes "Beer mile". Spillet går her ud på at drikke en mængde øl og derefter løbe en kvart mil. Dette gennemføret fire gange i træk, hvorefter den hurtigste kåres som vinder.

I Tyskland findes en noget anderledes variant, hvormed fællestrækkene er, at der tilbagelægges en afstand og drikkes en fast mængde øl. Denne variant kaldes "kastenlauf" og går ud på at man i hold på to bærer en ølkasse mellem sig og drikker disse øl, mens man tilbagelægger 10km.

Arrangementer
Ved Aarhus Universitet afholdes hvert år en stor ølstafet kaldet Kapsejladsen. Her dyster 12 studenterforeninger/hold i tre heat i en ølstafet over den ene sø i Universitetsparken. Arrangementet overværes af 10-20.000 tilskuere.

To gange årligt afholdes en ølstafet rundt om Almindsø ved Silkeborg, der bygger på regler lignende "Kastenlauf"-varianten. Her deltager herrehold på tre, kvindehold på fire, løber rundt om søen samtidig med, at de drikker en kasse øl med 30 flasker. Arrangementet afholdes to gange årligt. I 2012 deltog omkring 250 hold, og lige mange tilskuere.

Referencer

Spil og lege
Sēlija

Sēlija (, ) (Augšzeme/Aukšzemė ~ højlandet), er en historisk landsdel i Letland, som dækker den østlige del af den historiske landsdel Semgallen. Landsdelens største by og kulturelle centrum er Jēkabpils.

Det seliske sprog er uddødt, men nogle af regionens indbyggere taler stadig den letgalliske dialekt.

Letlands geografi
Jantra

Jàntra (bulgarsk Янтра) er en flod i det nordlige Bulgarien og er en af Donaus bifloder fra højre. Floden er 285 kilometer lang (den tredje længste biflod til Donau i Bulgarien), og har et afvandingsareal på 7.862 km².

Jantra har sit udspring ved den nordlige fod af bjerget Hadzji Dimitar i de centrale områder af Balkanbjergene i en højde på 1.340 meter. Den øverste del af floden bliver ofte kaldt Etar (Етър), som er det gamle navn på floden. Jantra munder ud i Donau nær byen Svisjtov.

Man finder mange kløfter langs floden, og den største ligger nær Veliko Tarnovo og har en længde på 7 kilometer, selvom det egentlig er dobbelt så langt på grund af alle svingene floden tager i området.

Af byer langs floden finder man Gabrovo, Veliko Tarnovo, Gorna Orjahovitsa, Polski Trambesj og Bjala, nær den kendte bro Belenski most over Jantra.

De største bifloder er Rositsa og Stara.

Billedgalleri 

Floder i Bulgarien
Donaus bifloder
Rolandstatuen

Rolandstatuen er en statue på markedspladsen foran rådhuset i Bremen i Tyskland. Roland har front imod Bremens domkirke.

Statuen forestiller grev Roland og er rejst i 1404. Roland var ridder hos Karl den Store og døde i hans tjeneste. Roland opfattes som byens beskytter, og statuen viser både hans skjold og hans legendariske sværd, Durendal.

Roland er 5,47 m høj og står på en 60 cm høj sokkel. En stabiliserende konstruktion er en del af statuen og har form som en baldakin. Det giver en samlet højde på 10,21 meter. Statuen er af sandsten og lavet på bestilling af bystyret som erstatning for en træstatue, som blev brændt i 1366 efter Bremens ærkebiskops ordre.

Der findes rolandstatuer i mange byer i det tysk-romerske rige, da grev Roland var byernes, markedernes og handelslivets beskytter. Rolandstatuen i Bremen menes at være den ældste af dem.

I juli 2004 blev statuen og Bremens rådhus optaget på UNESCO's Verdensarvsliste.

Legenden 
Ifølge en gammel legende forbliver Bremen fri og uafhængig, så længe Rolandstatuen står og våger over byen. Af den grund – siger legenden – ligger der en reservestatue i rådhuskælderen. Den kan hurtigt rejses, hvis den anden skulle gå til.

Under krigen 
Under 2. verdenskrig blev 80-90% af den indre by og markedspladsen foran rådhuset i Bremen ødelagt af de allieredes bombardementer. Byrådet var dog så forudseende, at det tidligt i krigen havde dækket statuen med sandsække og støbt en beskyttende skal udenom. Da krigen var slut, og beton og sandsække var fjernet, stod Rolandstatuen ubeskadiget i ensom majestæt foran ruindyngerne. Kun statuen og det gamle rådhus var intakt efter krigen, alt andet var bombet.

Links 
 Germany-Travels omtale af statuen

Henvisninger 

Bremen (by)
Statuer
Verdensarvsområder i Tyskland

ja:ブレーメンのマルクト広場の市庁舎とローラント像#ローラント像
Hother Hage (rådmand)

Hother Hage (19. juni 1853 i Nakskov – 20. marts 1939) var en dansk politiker.

Hage var søn af konsul, købmand Christopher Hage, blev landbrugskandidat 1877, direktør for Aktieselskabet Dansk Markfrøhandel.

Han sad i bestyrelsen for Københavns liberale Vælgerforening og var medlem af Københavns Borgerrepræsentation 1897-1903. Fra 1902 til 1914 var han rådmand for Magistratens 2. afdeling. Han sad i direktionen for Thorvaldsens Museum og var medlem af bestyrelsen i Foreningen til at fremme Blindes Selvvirksomhed. Fra 1914 til 1928 var han medlem af Sø- og Handelsretten, formand for Den midlertidige kommunale lånekasse fra oprettelsen 1914 til nedlæggelsen 1927 og fra 1922 medlem af Københavns Skatteråd

Han bar Æreslegionen og var Officier d'académie.

Kilder 
 Kraks Blaa Bog 1929

Hother 2
Rådmænd i København
Agronomer fra Danmark
Personer fra Nakskov
Personer i Kraks Blå Bog (afdøde)
Riddere af Æreslegionen
Medlemmer af Københavns Borgerrepræsentation i 1800-tallet
Medlemmer af Københavns Borgerrepræsentation i 1900-tallet
Politikere fra Det Radikale Venstre
Grosserere fra Danmark
Medlemmer af Sø- og Handelsretten
Thorvaldsens Museum
Johannes Hage

Johannes Hage er navnet på flere personer:

 Johannes Hage (journalist) (1800-1837) – dansk journalist (Johannes Dam Hage)
 Johannes Hage (godsejer) (1842-1923) – dansk godsejer, fabrikant, filantrop og kunstsamler
Bent Byg Grubbe

Bent Byg (død i 1391) var en dansk adelsmand, som var kammermester i 1385. Han blev rigshofmester i 1387 og var kong Oluf d. 2's hofmester.

Grubbe ejede Gunderslevholm til sin død.
 
Bent Byg Grubbe giftede sig til ejerskab af Hørningsholm, hvor der senere blev opført Hirschholm Slot og i dag står Hørsholm Kirke.

Trivia 
Bent Byg har lagt navn til en spejdergruppe i Hørsholm, under Det Danske Spejderkorps.

Ekstern henvisning 
 Bent Byg Gruppe, DDS

Rigshofmestre fra Danmark
Danskere i 1300-tallet
Godsejere fra Danmark
Ditlev Christian von Rumohr

Ditlev Christian von Rumohr (3. januar 1724 – 23. april 1808) var en dansk søofficer og amtmand.

Han var søn af konferensråd Hans von Rumohr til godset Røst i Angeln (Sydslesvig) og Adelheid Benedicte f. von Ahlefeldt, udnævntes 1741 til sekondløjtnant i Søetaten og rejste 1744 med 12 andre søofficerer udenlands. 1746 blev han både premierløjtnant og kaptajnløjtnant. 1753 blev han kaptajn og tog samme år del i togtet til Marokko under Simon Hooglant og Wiglas von Schindel. 1758 forfremmedes han til kommandørkaptajn og gik året efter som chef for orlogsskibet Fyn på konvoj til Middelhavet. 1766 blev han assessor i Admiralitets- og Kommissariatskollegiet og kommandør. 1767 fik han votum i begge kollegier, men afgik samme år fra Kommissariatet. 1770 blev han kontreadmiral. 1771 var han hvervingschef for de udskrevne indrullerede; disse fik ikke deres afregninger og begav sig i september ud til Hørsholm Slot for at fremføre deres klage for kongen. I rapporten tillagdes Rumohr skylden for fejlen, og han blev afsat som hvervingschef, formentlig med urette, da Kommissariatskollegiet egentlig havde ansvaret. 1773 var Rumohr chef for orlogsskibet Kronprinsen og fik tildelt en eskadre på 5 skibe. 1775 blev han efter ansøgning afskediget.

Rumohr var 1748 blevet kammerjunker, 1761 kammerherre og 1769 hvid ridder. 1776 udnævntes han til amtmand over Hutten Amt og gehejmeråd. 1790 blev han gehejmekonferensråd og 1791 amtmand over Gottorp Amt. Rumohr døde 23. april 1808. Han ægtede 5. oktober 1763 Frederikke komtesse Reventlow (20. december 1737 – 5. februar 1820),
datter af gehejmekonferensråd Conrad Ditlev greve Reventlow.

Kilder 
 Louis Bobé, "Ditlev Christian von Rumohr", i: C.F. Bricka (red.), Dansk Biografisk Lexikon, København: Gyldendal 1887-1905.

Ditlev Christian
Admiraler fra Danmark
Amtmænd fra Slesvig
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark